GiliGold/VAD_KnessetCorpus huggingface dataset:
סימן ו': שר הבריאות רשאי לקבוע, בצו, בחלק ג' לתוספת השנייה תנאים נוספים לאלה המנויים בחלק א' לתוספת השנייה, לגבי מפקחים וטרינריים ורופאים וטרינריים מפקחים העוסקים בפיקוח באתרי השיווק של מזון מן החי ועל מובילים של מזון כאמור וכן לגבי מפקחים וטרינריים ורופאים וטרינרים מפקחים העוסקים בפיקוח על יצרני מזון הטעון פיקוח וטרינרי בהתאם לחוק – החוק שלנו - הציבור (מזון), התשע"ה-2015.
סימן ו': ולגבי מפקחים וטרינריים ורופאים וטרינרים מפקחים העוסקים בפיקוח על קיום דרישות הייצוא.
<נעה בן שבת: אנחנו כבר קראנו את התוספת השנייה.
<נעה בן שבת: דיברנו על כשירות העובדים וגם ציינו שהוספה של שני חלקים נוספים בהם אפשר לקבוע תנאים בלי מגבלות, זה נראה בעייתי.
<נעה בן שבת: לכן אנחנו מציעים שהקביעה תהיה בצו באישור הוועדה בשני המקרים או להוריד את הפירוט לקבוע דרישות נוספות על ידי כל משרד לגבי כל פעילות.
<נעה בן שבת: (היו"ר איציק שמולי)
<אפרת אביאני: הסכמנו באישור ועדה.
איציק שמולי: באישור הוועדה, זה אומר (א), (ב) ו-(ג)?
<נעה בן שבת: רק (ב) ו-(ג).
<נעה בן שבת: ב-(א) זה כבר קיים.
<נעה בן שבת: אולי השינוי של התוספת, השרים רשאים באישור הוועדה.
<משה רפאלוביץ: לגבי (א), אמנם דובר כאן אבל לא הכניסו את זה לפרק.
<משה רפאלוביץ: רופאים וטרינרים רשותיים שעברו קורס רופאים וטרינרים רשותיים והוסמכו על ידי הרגולטור במשרד החקלאות, זאת תיחשב הכשרה מספיקה.
<נעה בן שבת: בעניין הזה השארנו הערה בעמוד 85 בסעיף קטן (טז).
<נעה בן שבת: אמרנו קורס רקע לעניין הכשרה.
<נעה בן שבת: בהמשך לדברים האלה אנחנו רוצים להציע שתהיה הוראת מעבר ומי שעבר קורס רקע כזה לעניין הכשרה, גם אם הוא עבר אותו, אתם רוצים לפני יום התחילה?
<נעה בן שבת: זה ייחשב לו כאילו הוא עבר את הקורס הנדרש.
<אבי צרפתי: רציתי שההערה שלנו תילקח בחשבון גם לגבי סעיף קטן (ב) ו-(ג).
<אבי צרפתי: לא רק לגבי סעיף קטן (א).
איציק שמולי: את זה בדיוק אנחנו בודקים.
<סרחיו דולב: לגבי עובדים בתוך מפעלים.
<סרחיו דולב: המשחטות לא.
<סרחיו דולב: מבחינת קצה אין לנו בעיה.
<אפרת אביאני: אני אבהיר שבעצם הקורסים שהיום הרופאים הווטרינרים שרוצים להיות רופאים וטרינרים רשותיים, אלה קורסים בבריאות הציבור.
<אפרת אביאני: מבחינתנו מי שעבר את הקורס הזה עד היום, זאת תהיה הכשרה מספיקה לצורך פיקוח וטרינרי בשווקים ואפשר בהחלט לכתוב את זה.
<אפרת אביאני: לגבי פיקוח וטרינרי במפעלים, נדרשת הכשרה יותר ספציפית ולכן העמדה שלנו היא שזה לא מספיק.
איציק שמולי: איפה עוברים את ההכשרה היום?
<סרחיו דולב: יש קורסים נוספים וימי עיון שהם עוברים.
איציק שמולי: מטעם המשרד.
<נעה בן שבת: מי שעבר קורס כזה בעבר?
<סרחיו דולב: מי שעבר, הוא פטור.
<קריאה: גם לגבי המפעלים?
<סרחיו דולב: יש ימי עיון אליהם מוזמנים כל הרופאים.
<אבי צרפתי: אין לנו בעיה עם העניין הזה אבל אנחנו חושבים שכדרישות יסוד, רופאים שעובדים ברשויות המקומיות, גם היום יש כאלה שעובדים במשחטות האלה, יוכלו להתקבל ויוכלו לעשות את ההשתלמויות או ימי העיון.
<אבי צרפתי: אני לא רואה כאן מטעם הממשלה איזשהו קורס ספציפי מובנה שהפך אותם להיות כשירים רק למשחטות ייצוא וכדומה.
<סרחיו דולב: זה בסדר.
<סרחיו דולב: כל מי שעובד היום כבר במפעלים האלה, הוא ימשיך לעבוד כי הוא עבר את הקורסים האלה ואת ימי העיון האלה.
<נעה בן שבת: אולי יש בעיה בתוספת השנייה.
<נעה בן שבת: אתם אומרים שהרופאים הווטרינרים המפקחים, אחד התנאים הוא שהוא סיים קורס רקע בבריאות הציבור וזהו.
<נעה בן שבת: זה אותו קורס.
<ינון יוני: שהוכרו על ידי המנהל בארץ או בחוץ לארץ.
<נעה בן שבת: אם אני רוצה לקבוע הוראת מעבר ולהגיד שמי שסיים, רופא וטרינר שסיים בהצלחה קורס רקע בבריאות הציבור לפני יום התחילה.
<נעה בן שבת: זה גם היה קורס שהוכר?
<נעה בן שבת: גם הקורסים הקיימים מוכרים על ידכם?
<נעה בן שבת: אין תהליך של הכרה על ידכם היום.
<משה רפאלוביץ: יש.
<משה רפאלוביץ: למה?
<משה רפאלוביץ: קורס רופא רשותי?
<משה רפאלוביץ: זה התנאי להסמכה של מנהל השירות הווטרינרים.
איציק שמולי: הוא אומר מעבר לזה.
<אפרת אביאני: זאת לא בדיוק הכרה.
<נעה בן שבת: רופא וטרינר שלפני יום התחילה עבר קורס רקע בבריאות הציבור, כל קורס?
<נעה בן שבת: יכול להיות שתהיה מכללה בארבע השנים האלה?
<נעה בן שבת: מכללה שתיתן קורס רקע בבריאות הציבור?
<אפרת אביאני: גם על ידי האוניברסיטה.
<אפרת אביאני: זה קורס של האוניברסיטה.
<משה רפאלוביץ: הקורס הזה מועבר על ידי האוניברסיטה רק בשנים האחרונות.
<משה רפאלוביץ: בעבר הוא היה במקומות אחרים, במכללות.
<משה רפאלוביץ: יש כאן רופאים שעובדים עשרות שנים.
איציק שמולי: אבל נאמר שמי שהוא רופא רשותי שעובד היום כבר בנקודות הייצוא, הוא רשאי לצורך העניין.
<משה רפאלוביץ: גם בשווקים.
<משה רפאלוביץ: מי שהוא רופא רשותי מוסמך שהוכר על ידי המנהל כרופא רשותי, אישור המנהל מותנה בקורס.
<משה רפאלוביץ: הקורס הזה השתכלל עם השנים או גדל והתנפח והיום הוא אוניברסיטאי וזה טוב.
<משה רפאלוביץ: אבל ההסמכות שלנו באו לאורך השנים.
<משה רפאלוביץ: כל מי שעבר קורס כזה והוסמך על ידי המנהל כרופא רשותי, יוכר.
<ינון יוני: עד כמה שאני מבין, בסעיף (ג) נאמר שהמנהל רשאי לקבוע ניסיון מקצועי מספק לשם פטור מחובת אותו קורס.
<ינון יוני: ניתן לקבוע ניסיון על מנת שייתן את האלטרנטיבה לאתו דור סבא.
<נעה בן שבת: מתי הוא יקבע?
<נעה בן שבת: מבקשים שתהיה להם הוראת מעבר כך שמי שהיום נמצא, לפחות ערב הפרסום, מי שיש לו כבר דבר כזה.
<ינון יוני: הכוונה היא שמהיום הראשון לכאורה זה ותק אחד פלוס.
<ינון יוני: כאילו ללא ותק בכלל.
<ינון יוני: מי שמכהן היום, יכול לכהן.
איציק שמולי: זאת הבקשה שלהם.
<נעה בן שבת: מיום פרסום החוק.
<אבי צרפתי: מי שהוכר כרופא רשותי והוא בעל הסמכה לכך, זה ייחשב לו כרקע מתאים כדי לעבוד בתאגיד.
<נעה בן שבת: אתה יכול לעצור את זה.
<נעה בן שבת: אתה יכול להגיד שיום הפרסום, כשאתה הולך לפרסום החוק, ואז זה לא עכשיו שיכולים להיכנס אנשים חדשים ולהסתמך על הקורס הזה.
<נעה בן שבת: זה שעבר קורס כזה ערב פרסומו של חוק זה, הקורס שהוא עבר יוכר לו.
<ינון יוני: מבחינת משרד הבריאות, מקובל.
<ינון יוני: חקלאות?
<סרחיו דולב: מבחינת קצה, כמו שאמרתי בהתחלה.
<סרחיו דולב: עבודה ובדיקות בקצה, אין לנו בעיה.
<סרחיו דולב: מבחינת מפעלים, משחטות – לא.
<נעה בן שבת: אבל כרגע כל סעיף (א) כאילו לא נותן ביטוי למשחטות כי כל סעיף (א), הדרישה היחידה מעבר לרישיון רפואה וטרינרית, היא רק הקורס הזה.
<סרחיו דולב: הם מבקשים שבעצם הקורס הזה ייחשב במקום (א).
<נעה בן שבת: במקום (א).
<משה רפאלוביץ: אני אפתור את הפלונטר.
<משה רפאלוביץ: מה שאומר דוקטור דולב, הוא צודק בזה וצריך לחבר את הדברים.
<משה רפאלוביץ: לגבי השווקים, יהיה קורס רופאים רשותיים.
<משה רפאלוביץ: לגבי מפעלי שחיטה כפי שנקראים בחוק הזה, מי שהוסמך לפקח על מפעל שחיטה ערב החוק, ההסמכה הזאת תמשיך הלאה.
<משה רפאלוביץ: נכון?
<משה רפאלוביץ: זה מה שאתה אומר?
<סרחיו דולב: זה לגבי העבר לגבי השווקים?
<משה רפאלוביץ: לגבי השווקים, מי שעבר קורס ערב החוק, עבר קורס והוסמך ערב החוק על ידי מנהל השירותים הווטרינריים, הסמכתו תמשיך הלאה.
איציק שמולי: זה מקובל על שניכם?
איציק שמולי: מקובל.
<מירה סלומון: הקושי באי ההבנה שהייתה כאן עד עכשיו נוגע מהניסוח של סעיף (א) שאומר שהתאגיד לא יעסיק פקחים וטרינריים ורופאים וטרינרים מפקחים אלא אם כן יתקיימו בהם תנאי הכשירות שנקבעו בחלק א' לתוספת.
<מירה סלומון: הסעיף הזה שקבע את תנאי הכשירות לא הפריד מלכתחילה בין סוגי הרופאים הווטרינרים וסוגי הכשירויות שיכולים להיות.
<מירה סלומון: גם התוספת השנייה לא הפרידה בין סוגי הכשירויות שנדרשים אלא קבעה רק סוג של קורס רקע שהוכר.
<מירה סלומון: לכן סעיף (א) מלכתחילה צריך להתבטל כי יש סוגי כשירויות שונים לסוגי תפקידים שונים של רופאים וטרינרים וסוג שירות מסוג אחד, גם הוא יכול להתקבל לתאגיד ולמלא בו תפקיד מסוים, וסוג שירות מסוג שני יכול להתקבל לתאגיד ולמלא בו תפקיד מסוים.
איציק שמולי: נראה לי שההסכמה שהגענו אליה עונה על זה.
<מירה סלומון: אכן יש הבחנה בין הסוגים לעניין הכשירויות לצורך הוראת המעבר.
<נעה בן שבת: כרגע יש כאן את (א) ואחרי כן אפשר יהיה לקבוע את (ב) ואת (ג) באישור הוועדה.
<נעה בן שבת: (ב) הוא של משרד החקלאות יותר לעניין המפעלים.
<נעה בן שבת: את בעצם אומרת שהתוספת הזאת היא כוללנית מדי.
<מירה סלומון: היא לא מייצרת את הכשירויות השונות שגם אלה וגם אלה יכולים להתקבל לתאגיד.
<מירה סלומון: או אלה או אלה ולא גם וגם.
<מירה סלומון: או אלה או אלה, כל אחד בתפקידו, בתפקיד שהוא ממלא בתאגיד, יש לו את הכשירות הנפרדת שלו וקורס הרקע זאת מילה כללית שהיא לא מפרטת.
<נעה בן שבת: אבל אני מבינה מכם שקורס רקע נדרש לשניהם.
<מירה סלומון: אבל למפעלים קורס רקע לא מספיק.
<נעה בן שבת: נכון, ולכן הם צריכים את התוספת השישית.
<ענת מימון: אני רוצה לשאול שאלה שלכאורה מובנת מאליה אבל אני רוצה לוודא.
<ענת מימון: התיקונים שיהיו בסעיפים קטנים (ב) ו-(ג) שיוסיפו דרישות, כמובן שזה לא יחול לגבי מי שכבר מכהן.
<ענת מימון: יכול להיות שבעוד שנה תבואו ותקבעו דרישה חדשה שתחול כבר על מי שמכהן?
יעל גרמן: זה צריך להיות כתוב.
<ינון יוני: לגבי סעיף 32לט(ב).
<ינון יוני: מבחינתנו זה צריך להופיע "השרים" ולא "השר".
<נעה בן שבת: את רשימת התוספות הם קובעים ביחד?
<נעה בן שבת: גם אם זה לגבי המפקחים?
<ינון יוני: השר רשאי לקבוע בצו תנאי כשירות נוספים וכולי.
<ינון יוני: זה נכתב עוד לפני חלוקת הסמכויות.
<רוית ארבל: צריך להוריד את הייצוא.
<רוית ארבל: זאת בדיוק ההערה שלנו.
<אפרת אביאני: זאת בעצם הערה נכונה אבל הפרק הזה נכנס לתוקף לפני שנכנסים לתוקף הסעיפים של חלוקת הסמכויות.
<אפרת אביאני: מה שעושה חלוקת הסמכויות, היא בעצם נותנת סמכויות לפי החוק לפיקוח על ייצוא שהיום הוא רק באחריות משרד החקלאות והיא מעבירה חלק מהסמכויות האלה למשרד הבריאות.
<אפרת אביאני: לגבי רופאים וטרינרים ומפקחים בפיקוח על קיום דרישות הייצוא, צריך אותו דבר להוסיף גם בתוספת של שר הבריאות.
<נעה בן שבת: אבל זה מופיע.
<נעה בן שבת: תסתכלי בנוסח.
<נעה בן שבת: לגבי מפקחים וטרינריים, רופאים וטרינרים מפקחים העוסקים בפיקוח על וכולי.
<אפרת אביאני: זה מספיק כי בעצם סמכויות לעניין פיקוח על ייצוא, הן נגזרות מהסמכויות בתוך המדינה.
<אפרת אביאני: מכיוון שהמפעלים מתחלקים בין משרד החקלאות למשרד הבריאות, גם לצורך ייצוא יהיה הפיקוח בין של החקלאות ובין של הבריאות.
<נעה בן שבת: התוספת המודגשת כאן עונה על זה.
<ענת מימון: 32מ.
<ענת מימון: הכשרה והשתלמויות לפקחים וטרינריים ולרופאים וטרינריים מפקחים פקחים וטרינריים ורופאים וטרינרים מפקחים ישתתפו בהכשרות ובהשתלמויות מקצועיות, כפי שיורה המנהל ובמועדים שיורה.
<ענת מימון: היקף ההשתלמויות המקצועיות שיקבע המנהל לא יעלה על חמישה ימים בשנה.
<ענת מימון: רשימת ההכשרות וההשתלמויות תפורסם באתר האינטרנט של משרד הבריאות או משרד החקלאות, לפי העניין, ובכל דרך נוספת שיקבע המנהל.
<ענת מימון: בסעיף זה, "המנהל" – מנהל היחידה הווטרינרית במשרד הבריאות או המנהל, לפי העניין.
<נעה בן שבת: האם ההכשרות האלה כרוכות בבחינות?
<נעה בן שבת: יכולות להיות כרוכות בבחינות?
<נעה בן שבת: זה בעצם חלק מהכשירות.
<נעה בן שבת: ההכשרות האלה יחולו גם על מי שקיים כבר במערכת.
<נעה בן שבת: מהיום ואילך הם יצטרכו לעמוד בחמש השתלמויות.
<ינון יוני: זה צפונה מהחוק.
<נעה בן שבת: יש מקום לפרסם את הרשימה של ההכשרות וההשתלמויות גם באתר התאגיד או שזה לא נוגע לתאגיד אלא אלה דברים יותר כלליים למשרדים?
<ינון יוני: אין לנו התנגדות.
<אפרת אביאני: אין לנו התנגדות.
<אבי שפירא: אני לא כל כך מצליח להבין את עניין הבחינות האלה ולמה בדיוק הן נועדו.
<אבי שפירא: השתלמויות, כמו שיש בכל סקטור, מתבצעות השתלמויות ויש חובת השתלמויות.
<אבי שפירא: כולנו אנשים אקדמאים בעלי כישורים ויכולות מסוימים.
<אבי שפירא: האם לאורך הזמן אנחנו ממשיכים להיבחן על זה?
<אבי שפירא: להפך, אנחנו רוצים להגיד שהיינו רוצים יותר מחמישה ימי השתלמויות אבל אני באמת לא מבין את העניין הזה.
איציק שמולי: כרגע לא רשום בנוסח בחינות.
<אבי שפירא: נכון.
<משה רפאלוביץ: לגבי החמישה ימים.
<משה רפאלוביץ: למה קבעו את זה?
איציק שמולי: לדעתי אתם לא רוצים אמירה כזאת בחוק.
<אבי שפירא: ודאי שלא.
איציק שמולי: תחשבו על זה מחדש למרות שאנחנו מבינים שיש את השיקולים של כוח אדם.
<אבי שפירא: לכן יש מי שמנחה שם .
איציק שמולי: אולי עדיף לדבר על לפחות ולא על לא יעלה.
<סרחיו דולב: מבחינתי אין בעיה.
<נעה בן שבת: נוריד את הסיפא הזאת?
<ענת מימון: 32מא.
<ענת מימון: קבלה לעבודה קבלתו של אדם לעבודה בתאגיד תיעשה בהתאם לעקרונות השוויון, השקיפות, הפומביות, טוהר המידות והייצוג ההולם.
<נעה בן שבת: אני חושבת שכדאי להוסיף שהעקרונות האלה, הגדולים והיפים, אם יהיו חלים כך או כך, ולהגיד בהתחשב באופי המשרה ובאופי התאגיד ועל פי נהלים.
<אפרת אביאני: אני חייבת להגיד שבהתחשב באופי המשרה ובאופי התאגיד, זה נשמע כאילו שזה מסייג את עקרונות השוויון.
<נעה בן שבת: נוריד את זה.
<אפרת אביאני: על פי נהלים, זה בסדר.
<נעה בן שבת: גם זה חלק מהמודל שלכם, ההצהרה הזאת?
<אפרת אביאני: אני יודעת שיש הוראה כזאת בחוק החלב.
<אפרת אביאני: משהו דומה.
<נעה בן שבת: נשאיר אותה.
<רוית ארבל: זה יהיה על פי נהלים?
<אפרת אביאני: בהתחשב באופי המשרה ובאופי התאגיד, זה מה שנראה לי מסייג.
<נעה בן שבת: על פי נהלים שיקבע התאגיד ולפי כל דין.
<ענת מימון: 32מב.
<ענת מימון: ניגוד עניינים לא ימונה עובד לתאגיד ולא יכהן בו אם הוא עלול להימצא באופן תדיר, במישרין או בעקיפין, במצב של ניגוד עניינים בין תפקידו כעובד התאגיד לבין עניין אישי שלו, או תפקיד אחר שלו.
<ענת מימון: עובד התאגיד לא יתחיל בעבודתו אלא לאחר שנבחן הצורך לערוך לו הסדר למניעת ניגוד עניינים, על פי הכללים המקובלים לעניין זה בשירות המדינה, ולאחר שהעובד הודיע על הסכמתו להסדר למניעת ניגוד עניינים, ככל שנערך לו.
<ענת מימון: התברר לעובד התאגיד כי עניין המצוי בטיפולו עלול לגרום לו להימצא, במישרין או בעקיפין, במצב של ניגוד עניינים, ימסור על כך הודעה לממונה עליו ולמנהל הכללי ויפעל בהתאם להנחיותיהם.
<נעה בן שבת: זה יחול גם על העברת העובדים מהרשויות המקומיות?
<לימור תוסיה כהן: הערה לסעיף (א).
<לימור תוסיה כהן: לגבי עובדים לא מקובל להשתמש בטרמינולוגיה של מינוי וכהונה אלא קבלה לעבודה, לא יתקבל אדם לעבודה אם הוא עלול וכולי.
איציק שמולי: האם במסגרת ההסדר למניעת ניגוד עניינים, הוא צריך לחתום על איזושהי הצהרה שהוא לא נגוע בניגוד עניינים כלשהו?
<לימור תוסיה כהן: בגדול אם הוא נמצא במצב של ניגוד עניינים תדיר, הוא לא יכול לעבוד בכלל בתאגיד הזה כי אין הסדר שיכול לנטרל אותו.
<לימור תוסיה כהן: זאת אומרת, הוא לא יכול לעשות כלום.
<לימור תוסיה כהן: כל פעילות שלו בעצם היא נגוע בניגוד עניינים.
<לימור תוסיה כהן: לגבי (ב), אלה מצבים אותם כן אפשר לנטרל ואז כן צריך לעשות לו הסדר ניגוד עניינים וזה מה ש-(ב) אומר.
<אפרת אביאני: כמו שעושים בשירות המדינה.
<אפרת אביאני: בשירות המדינה, עובדים שיש להם ממשקים אישיים או מתפקידים אחרים שעלולים ליצור ניגוד עניינים, עושים הסדר ואומרים שבזה הוא מנוע מלעסוק ואז זה בסדר.
<אפרת אביאני: (היו"ר אלי אלאלוף)
אלי אלאלוף: כאן הם באים מהרשות המקומית שם יועסקו במשרה חלקית ומשרתים את הרשות המקומית בתאגיד.
<אפרת אביאני: יכול להיות דווקא שזה לא ניגוד עניינים אלא שילוב עניינים כי גם ברשות המקומית הם עושים תפקיד של פיקוח שלטוני וגם בתאגיד זה תפקיד של פיקוח שלטוני.
אלי אלאלוף: אבל בשני כובעים שונים.
<אפרת אביאני: נכון, אבל גם היום זה לא מעורר ניגוד עניינים.
אלי אלאלוף: תציינו את זה.
אלי אלאלוף: חייבים להיות כאן ברורים כי רובם יועסקו כך.
<אפרת אביאני: לא יראו בתפקיד של פיקוח וטרינרי שלטוני לפי דין כניגוד עניינים, רק כשלעצמו.
<אפרת אביאני: אם יש לו עוד – אם יש לו מרפאה וטרינרית או יש לו עסקי בשר וכולי – כמובן שכן.
<ענת מימון: 32מג.
<ענת מימון: מינוי של עובד התאגיד שהם פקחים וטרינריים ורופאים וטרינריים מפקחים עובד התאגיד שהוא פקח וטרינרי או רופא וטרינרי מפקח לא יתחיל בעבודתו אלא לאחר שמונה לבצע פיקוח וטרינרי על מזון מן החי על פי החיקוקים שבתוספת הראשונה.
<ענת מימון: הוראה זו לא תחול על מי שהתאגיד העסיקו לצורך פיקוח וטרינרי נוסף לבקשתם של מפעלים המייצאים מזון מן החי.
<נעה בן שבת: השאלה מי מממנה והשאלה הנוספת היא איך אנחנו מסתדרים עם 219, איזו הוראה חולשת כאן כי היו לנו הוראות של מינוי מפקח וטרינר במפעלים ומינוי מפקח וטרינר בשווקים וכאן יש לנו עוד חובת מינויים.
<נעה בן שבת: לא ברור כל כך הם כולם משתלבים יחד.
איציק שמולי: גם עלתה כאן בקשה להסביר מה אומר הסעיף.
איציק שמולי: יש כאן יותר מדי הפניות.
<אפרת אביאני: ההוראה הזאת בעצם אומרת שהמינויים הם תנאי להתחלת עבודה.
<אפרת אביאני: זה בעצם משהו שהוא משולב.
<אפרת אביאני: מכיוון שיש הליך של מינוי על ידי הרגולטור, זה חלק מתהליך קליטת העובד לעבודה.
<אפרת אביאני: הוא מתחיל לעבוד רק ברגע שהוא ממונה, כדי שלא יצא שהתאגיד מעסיק עובדים שאין מה לעשות אתם כי הם עוד לא הוסמכו, כי הם עוד לא מונו לתפקיד על ידי הרגולטור ולכן הוא חייב לשלם משכורת וכולי.
<אפרת אביאני: שזה יהיה מסונכרן.
איציק שמולי: אם הוא צריך לעבור הכשרה, הוא כן עובד של התאגיד או לא עובד של התאגיד?
<אפרת אביאני: יש כאלה שמגיעים כבר עם ההכשרה.
איציק שמולי: אבל יש כאלה שאמרנו שעוברים הכשרה מסוימת, ואז מה עושים אתם?
<אפרת אביאני: הם עוברים את ההכשרה מחוץ לתאגיד.
<אפרת אביאני: הרבה אנשים היום עוברים את ההכשרה הזאת לפני שהם רופאים רשותיים.
<אפרת אביאני: הרבה אנשים עוברים את הקורסים האלה, הם לא רופאים רשותיים ואחרי שהם עוברים, הם כן.
<משה רפאלוביץ: כולם.
<משה רפאלוביץ: לא רובם.
<אפרת אביאני: כל האנשים שעושים את הקורסים הם לא רשותיים ורק אחרי שהם עוברים את הקורסים, הם יכולים להיות רשותיים.
<נעה בן שבת: האם זה לא יוצר איזושהי מגבלה?
<נעה בן שבת: אדם מתקבל לתאגיד, רופא וטרינר מועבר מהרשות המקומית לתאגיד, ולמעשה אם לא נותנים לו את המינוי - - -
<אפרת אביאני: זה צריך לקרות ביחד.
<אפרת אביאני: זאת בדיוק הסמכות.
<נעה בן שבת: יש איזו ציפייה שכל רופא רשותי שמועסק היום יוכל להתקבל לתאגיד.
<נעה בן שבת: השאלה היא האם יש לכם גם חובה למנות כל אחד כזה ושיקבל את המינוי.
<ינון יוני: זה אמור להיות מסונכרן.
<סרחיו דולב: יש מקרים מסוימים – זה קורה גם במועצת ענף הלול – שמישהו עדיין לא ממונה והוא עובר את הדרכה.
<סרחיו דולב: זה לוקח לפחות חודש-חודשיים שהוא כן עובד.
<אפרת אביאני: אבל אז המועצה משלמת לו?
<סרחיו דולב: המועצה משלמת, כמובן.
<אפרת אביאני: לדבר הזה החוק לא נותן מענה.
<סרחיו דולב: צריך מכיוון שהוא חייב לעבור הדרכה של לפחות חודש-חודשיים עד שהוא נכנס לעבוד.
<סרחיו דולב: לפני שהוא מקבל את המינוי.
אלי אלאלוף: על חשבון מי?
<סרחיו דולב: זה יהיה על חשבון התאגיד.
<סרחיו דולב: הוא מתקבל לעבודה ומתחיל את ההדרכה שלו.
<קריאה: אם הוא לא עובר אותה?
<סרחיו דולב: הוא לא יכול להמשיך.
<סרחיו דולב: הוא מפוטר.
<אבי שפירא: לגבי הנושא הזה.
<אבי שפירא: האם יכול להיות מצב שעובד שהיום עובד ברשות המקומית ומבצע פיקוח באיזשהו מפעל או מבצע פיקוח בשווקים, יגיע לסיטואציה שהוא לא עובר את אותה הדרכה ולא יכול להתמנות בתאגיד?
<סרחיו דולב: לא יכול להיות מכיוון שכל מי שעובד במפעלים, הוא מודרך ומוסמך.
<סרחיו דולב: כבר יש לו את ההדרכה המתאימה.
<סרחיו דולב: אני מדבר על חדשים שחייבים לקבל את ההדרכה והתאגיד ישלם להם את המשכורת.
איציק שמולי: צריך להוסיף את תוספת ההבהרה שנתן סרחיו לפרוטוקול ולשלב את זה בנוסח.
<רוית ארבל: אנחנו רוצים להבין למה יש החרגה לעניין הייצוא ולמה הם לא צריכים הכשרות.
<רוית ארבל: בסיפא, ב-מג, נאמר שהוראה זו לא חלה על מי שהתאגיד מעסיק אותו לפי בקשת המפעלים לפיקוח על ייצוא.
<אפרת אביאני: אנחנו עוד פעם חוזרים למפעלים האלה שמייצאים ושיש בהם פיקוח וטרינרי לא כי הדין קובע שצריך להיות בהם פיקוח וטרינרי אלא כי הם רוצים לייצא וזאת דרישה של מדינת היעד.
<אפרת אביאני: אז אין הליך של הסמכה.
<אפרת אביאני: יש רק הליך שאנחנו כשירותים וטרינריים, כמדינה, חותמים על תעודה שנלווית למשלוח הייצוא שאומרת שבמפעל הזה מועסק רופא וטרינר ציבורי שעושה פיקוח וטרינרי לפי הדירקטיבות שלהם.
<אפרת אביאני: לכן אין כאן הליך של מינוי.
<רוית ארבל: זאת אומרת שהוא נדרש בהכשרה כמו כולם אבל לעניין המינוי, ההסמכה הרשמית - - -
<אפרת אביאני: זאת לא רגולציה שלנו.
<אפרת אביאני: זאת רגולציה של מדינת היעד.
<נעה בן שבת: לגבי הייצוא, נשאיר את זה.
<נעה בן שבת: אנחנו לא אומרים שהוא לא יתחיל בעבודתו, אלא?
<אפרת אביאני: צריך לסייג את זה למעט לצורכי ההכשרה, לצורכי תקופת הכשרה בקליטתו של עובד חדש.
<אפרת אביאני: משהו כזה.
<אפרת אביאני: לתקופה שלא תעלה על חודשיים ולא יותר, לגבי עובדים חדשים ולצורך הכשרת עובדים חדשים.
אלי אלאלוף: מה יקרה אם אחרי חודשיים החליט הווטרינר שהוא לא רוצה לעבוד כאן?
<אפרת אביאני: זה חלק מניהול התקציב של התאגיד.
<אפרת אביאני: זה חלק מהעניין.
איציק שמולי: הלך הכסף.
אלי אלאלוף: הוא גם יקבל משכורת מהתאגיד וגם יקבל הכשרה ואחר כך ילך?
אלי אלאלוף: בחודשיים האלה הוא לא פרודוקטיבי למערכת.
<אפרת אביאני: יש הפרת חוזה.
<אפרת אביאני: אני מניחה שיש הסכם.
<אפרת אביאני: לכאורה אפשר לתבוע אותו.
<אפרת אביאני: זה ניהול סיכונים.
<נעה בן שבת: בכל מקרה, זה לא לעניין ניגוד עניינים.
<אפרת אביאני: זה לא קשור.
<נעה בן שבת: זאת הוראה כללית.
<ענת מימון: 32מד.
<ענת מימון: החלת דינים דין עובדי התאגיד כדין עובדי המדינה לעניין החיקוקים המנויים להלן: חוק שירות המדינה (סיוג פעילות מפלגתית ומגבית כספים), התשי"ט-1959.
<ענת מימון: חוק שירות הציבור (הגבלות לאחר פרישה), התשכ"ט-1969.
<ענת מימון: חוק שירות הציבור (מתנות), התש"ם-1979.
<ענת מימון: הוראות הנוגעות לעובדי ציבור בחוק העונשין, התשל"ז-1977.
<ענת מימון: פקודת הראיות (נוסח חדש), התשל"א-1971.
<ענת מימון: ההוראות שלפי חוק שירות המדינה (משמעת), התשכ"ג-1963, בשינוים המחויבים ובשינויים אלה: סמכויות השר יהיו נתונות בידי השרים, לפי העניין.
<ענת מימון: סמכויות המנהל הכללי יהיו נתונות בידי מנהל התאגיד.
<ענת מימון: בכל מקום שמדובר בו בשירות המדינה, יראו כאילו מדובר בשירות התאגיד.
<ענת מימון: בכל מקום שמדובר בו במשרד, יראו כאילו מדובר בתאגיד.
<ענת מימון: בכל מקום שמדובר בו בעובדי המדינה, יראו כאילו מדובר בעובדי התאגיד.
<ענת מימון: בסעיף 32 לחוק המשמעת, במקום "מנהל כללי וסגנו לענייני מינהל ומנהל יחידת סמך", יראו כאילו נאמר "ומנהל כללי".
<ענת מימון: בסעיף 49(ב) לחוק המשמעת, במקום "באוצר המדינה", יראו כאילו נאמר "בקופת התאגיד".
<ענת מימון: בסעיף 64 לחוק המשמעת, המלים "או לסגנו לענייני מינהל, למנהל יחידת הסמך" – לא ייקראו.
<נעה בן שבת: זאת אומרת, יחול דין משמעתי נפרד, מעבר לדין המשמעתי שחל מכוח חוק הרופאים הווטרינריים, הדין המשמעתי של עובדי המדינה יחול בשינויים האלה גם על עובדי התאגיד.
סימן ח': 32מה.
סימן ח': אישור עסקאות והוצאות כספיות התאגיד לא יתקשר בכל עסקה ולא יוציא כל הוצאה כספית, אלא באישור חשב התאגיד.
סימן ח': אין בהוראות פסקה זו כדי לגרוע מן הצורך בקבלת אישורים אחרים להוצאה או להתקשרות כאמור לפי כל דין.
סימן ח': חשב התאגיד ימונה בידי החשב הכללי במשרד האוצר ויהיה עובד משרד האוצר.
סימן ח': אין בהוראות פסקה זו כדי לגרוע מהוראות חוק שירות המדינה (מינויים), התשי"ט-1959.
סימן ח': הממונה על חשב התאגיד יהיה החשב הכללי בלבד.
סימן ח': בתאגידים ציבוריים, זה תמיד מינוי של החשב הכללי במשרד האוצר?
<נעה בן שבת: הוא מלווה את הפעילות של התאגיד.
<לימור תוסיה כהן: רואה חשבון מבקר, הוא מבקר את הדוחות הכספיים והחשב משולב בפעילות השוטפת של התאגיד.
איציק שמולי: האם הצורך באישורו על כל הוצאה כספית מהשקל הראשון זה משהו שקיים בכל המקומות האחרים?
<לימור תוסיה כהן: זה קיים בהרבה מקומות.
<לימור תוסיה כהן: אני לא יודעת להתחייב על כך שזה קיים בכל המקומות.
איציק שמולי: אתם לא רוצים לאפשר לו טיפה גמישות?
איציק שמולי: אם הוא רוצה לקנות עפרונות?
<אפרת אביאני: זה משהו סטנדרטי לגמרי.
איציק שמולי: אני שואל על אישור מהשקל הראשון.
איציק שמולי: למה לא לקבוע רף?
<עלי בינג: כל הוצאה של גוף ציבורי, החשב צריך לחתום עליה.
<עלי בינג: דין פרוטה כדין מאה.
<מירה סלומון: אנחנו לא מתווכחים עם הבירוקרטיה והפרוצדורה של אישורי חשב כללי ואולם התאגיד מחויב, ועכשיו זה מתווסף לחלק מהמטרות לשמן הוא מוקם, להעביר תשלומים לרשויות המקומיות שיבצעו עבודה עבורו.
<מירה סלומון: לכן אנחנו מבקשים שתהיה כאן הבהרה בנושא, שהתאגיד לא יתקשר בכל עסקה ולא יוציא הוצאה כספית אלא באישור חשב התאגיד, אבל שאין בזה כדי לגרוע מההתחייבות לפעול על פי החוק הזה.
<עלי בינג: אני לא חושב שצריך לציין את זה במפורש.
<עלי בינג: חשב התאגיד, בוודאי שהוא כפוף לחוק וזה מופיע כאן בחוק ולכן חשב התאגיד יציית לחוק.
<עלי בינג: אני חושב שזה מיותר.
<מירה סלומון: מאחר שיש כאן שני סעיפים, האחד אומר שהתאגיד צריך להעביר כסף לרשויות המקומיות שייתנו עבורו שירות, והסעיף השני אומר ששום עסקה לא תיעשה אלא באישור החשב - - -
<עלי בינג: והחשב מציית לחוק.
<מירה סלומון: נראה לי שצריך לומר בכפוף או לומר שאין בזה כדי לגרוע מההתחייבות לבצע את העבודה.
<מירה סלומון: משהו שיבהיר שהדבר הזה הוא לא חסם.
<מירה סלומון: זה סעיף פרוצדורלי בלבד.
<מירה סלומון: הוא לא מתייחס למה שהתאגיד מחויב לעשות לפי החוק וככאלה גם נושאי המשרה בתאגיד מחויבים לעשות לפי החוק.
<מירה סלומון: לכן הסעיף הפרוצדורלי הזה שבעצם אומר איך מקיימים את הוראות החוק בהקשר הזה, הוא בוודאי לא יכול לגבור על כל הוראה אחרת שקבועה באופן מפורש בחוק.
<נעה בן שבת: אני יכולה להבין שהם אומרים שאתה מבצע פעולה גם אם זאת העברה כספית שאתה צריך לבצע.
<נעה בן שבת: את רוצה שיהיה מסלול שיבהירו שאת ההעברות לרשויות שחייבים לעשות לפי דין, לא יצטרכו אישור חשב.
<עלי בינג: עכשיו כשאת מחדדת את ההשלכה המשפטית, אין דבר כזה.
<עלי בינג: חשב צריך לדעת על כל הוצאה.
<עלי בינג: אם עכשיו הוא חושב שיש לו סכום כסף מסוים ואז העבירו בלי אישור חשב סכום כסף לרשויות המקומיות, הוא לא יודע על מה הוא חותם.
<נעה בן שבת: היא אומרת שהחשב הוא מינוי של האוצר - - -
<עלי בינג: אבל חשב כפוף לחוק.
<נעה בן שבת: הוא כפוף לחשב הכללי באוצר והוא יושב על הברז ועכשיו יכול להיות שהוא יעכב כל מיני הוצאות לרשויות המקומיות ולא יאפשר להעסיק את הפקחים ברשויות המקומיות.
<עלי בינג: החשב כפוף לחוק ובחוק כתוב בצורה מפורשת שצריך להעביר את הכסף לרשויות המקומיות.
<עלי בינג: נראה לי שלבוא בטענות לחשב הכללי שהוא לא מקיים את הוראות החוק, זה לא נראה לי נכון.
<שי סומך: זה א'-ב' של הוצאת כספים במדינה.
<שי סומך: כל הוצאה חייבת באישור חשב גם אם זאת הוצאה שהחוק מחייב.
<שי סומך: כל הוצאה מחייבת.
<שי סומך: אני לא מכיר סעיף כזה במקום אחר.
<שי סומך: אני לא מכיר את כל החקיקה כמובן, אבל זה סעיף סטנדרטי.
<אבי שפירא: למרות שאני לא מתמצא בתחום, נראה לי שנעוצה בעיה קודם כל במילה אישור החשב מכיוון שעצם העובדה שאומרים שיש אישור, יש איזשהו חשש שלא יאושר.
<אבי שפירא: תקנו אותי כי אולי אני טועה אבל חשב הוא זה שגם בודק שיש אישור עקרוני להוצאה ואז הוא מאשר את ההוצאה בפועל.
<אבי שפירא: כאן בעצם החוק לא נותן לו את האופציה לאשר או לא לאשר מראש את ההוצאה ובעצם הוא מחויב להיות חותמת גומי לעניין הזה.
<אבי שפירא: כאן הבעיה וצריך למצוא לזה איזשהו פתרון.
<אבי שפירא: אולי לא במילה אישור אלא אולי ליידע את החשב ואז זה עובר דרכו.
<עלי בינג: לא נראה לי שיש טעם להתעכב על זה הרבה.
<עלי בינג: חשבים הם אחראים על כל ההוצאות של כל משרדי הממשלה.
<עלי בינג: להרבה מאוד משרדי ממשלה יש מחויבות לפי חוק ועדיין החשב מאשר את זה.
<עלי בינג: לצורך העניין, משרד החקלאות, לפי חוק צער בעלי חיים חייב להוציא סכום מסוים, זה יכול להיות לחתולים וזה יכול להיות בצורה זו אחרת, והחשב צריך לאשר את ההוצאה הזאת כי הוא מאשר את כל הוצאות משרד החקלאות.
<עלי בינג: זה לא מקרה ייחודי.
<עלי בינג: יש הרבה מאוד משרדי ממשלה שנוהגים כך לפי חוק כאשר החשב מאשר את ההוצאות.
<עלי בינג: (היו"ר איציק שמולי)
איציק שמולי: כל הדיון אתה זורה לי מלח על הפצעים.
איציק שמולי: ביום שני בוועדת החינוך יש דיון על מוכנות כלביות של רשויות מקומיות ואני מצפה לראות אותך בדיון הזה.